Resumé

Konsekvensanalyse vedrørende revisionen af forordning (EF) nr. 868/2004.

A. Behov for handling

Hvad er problemstillingen, og hvorfor er det en problemstilling på EU-plan?

En tiltagende global konkurrence og i de fleste tilfælde utilstrækkelige regler om loyal konkurrence på multilateralt og bilateralt plan har givet anledning til betænkeligheder angående angivelig illoyal konkurrence og selektiv støtte med oprindelse i tredjelande. EU's nuværende værktøjer er utilstrækkelige til at undersøge og forebygge sådanne praksisser.

Hvilke resultater forventes der?

Den vigtigste politiske målsætning går ud på at sikre loyal konkurrence blandt luftfartsselskaber ved på effektiv vis at beskytte luftfartsselskaber fra Den Europæiske Union mod illoyale praksisser hidrørende fra tredjelande og enheder i tredjelande.

Hvad er merværdien ved at handle på EU-plan (nærhedsprincippet)?

Ændringer af forordning (EF) nr. 868/2004 kan kun foretages på EU-niveau. Et nyt centralt element i forslaget til forordning er foranstaltninger i tilfælde af "overtrædelse af gældende internationale forpligtelser". Rettigheder i forholdet til tredjelande i henhold til aftaler, hvori Unionen er part, kan ikke udøves særskilt af de enkelte medlemsstater.

B. Løsninger

Hvilke forskellige muligheder er der for at nå målene? Foretrækkes én løsning frem for andre? Hvis ikke, angives det hvorfor.

A) Referencescenarie: Ingen ændring af politikken. B) En styrket international indsats på globalt plan med sigte på en multilateral retlig ramme for loyal konkurrence inden for luftfart og inddragelse af udvidede klausuler om loyal konkurrence i lufttrafikaftaler (ASA). C) Væsentlige ændringer af ordningen i forordning (EF) nr. 868/2004, som vil blive erstattet af et nyt omfattende og effektivt EU-retsinstrument. D) Forordning (EF) nr. 868/2004 erstattes af et nyt og mere effektivt EU-retsinstrument kombineret med en styrket international indsats på globalt plan og inddragelse af udvidede klausuler om loyal konkurrence i ASA (den foretrukne løsning).

Hvad er de forskellige interessenters holdning? Hvem støtter hvilken løsning?

Rådet, Europa-Parlamentet, adskillige EU-luftfartsselskaber og arbejdstagerorganisationer samtykker i at erstatte forordning 868/2004 med et mere effektivt instrument.

C. Den foretrukne løsnings virkninger

Hvilke fordele er der ved den foretrukne løsning (hvis en bestemt løsning foretrækkes – ellers fordelene ved de vigtigste af de mulige løsninger)?

Den foretrukne løsning D forventes at føre til de mest gunstige virkninger. Merværdien af kombinerede EU-foranstaltninger på alle niveauer forventes at gavne EU's lufttransportsektor ved at øge indtægterne. Den forventes også at bidrage til at øge beskæftigelsen hos EU-luftfartsselskaber, i lufthavne og tilknyttede sektorer.

Hvilke omkostninger er der ved den foretrukne løsning (hvis en bestemt løsning foretrækkes – ellers omkostningerne ved de vigtigste af de mulige løsninger)?

Omkostningerne ved forvaltningen af klager og diplomatiske forhandlinger forventes opvejet af gavnlige virkninger for EU's luftfartssektor og EU's økonomi.

Hvilke virkninger er der for SMV'er og konkurrenceevnen?

Der forventes ingen overordnede direkte virkninger for SMV, men gavnlige virkninger for EU-luftfartsselskabers konkurrenceevne.

Vil den foretrukne løsning få væsentlige virkninger for de nationale budgetter og myndigheder?

Nej.

Vil den foretrukne løsning få andre væsentlige virkninger?

På lang sigt forventes opretholdelsen af konkurrencen for luftfartsydelser at sikre rimelige priser og kvalitet.

Proportionalitet?

Den foretrukne løsning går ikke ud over, hvad der er nødvendigt for at nå de politiske målsætninger.

D. Opfølgning

Hvornår vil foranstaltningen blive taget op til fornyet overvejelse?